Source: http://www.upernavik.museum.gl/Malittarisassat-1
Timestamp: 2020-08-11 06:57:06+00:00
Document Index: 1370760

Matched Legal Cases: ['§1', '§1', '§2', '§3', '§1', '§4', '§4']

Refugium Upernavik-mut malittarisassat
§1 stk. 1Anersaakkut eqqumiitsuliornikkullu pikialaarfiup, Refugium Upernavik-up siunertaraa eqqumiitsuliortoq imaluunniit eqqumiitsuliortunut hold-it amerlanngitsukkaartut, periarfississallugit eqqissillutik suliaminnik sammisaqarsinnaanissaat.
Stk. 2 Upernaviup Katersugaasivia anersaakkut eqqumiitsuliornikkullu pikialaarfik, Refugium Upernavik aqqutigalugu eqqumiitsuliortoq eqqumiitsuliaalu aallaavigalugit suliffigisinnaasaannik ineriartortitsiniarpoq.
Stk. 3 Upernaviup Katersugaasivia najukkami katersugaasiviugami ineriartortitsiniarpoq, piorsarsimassutsikkut pinngortitamilu avatagiisitigut isumassarsiffiusinnaasumik.
Stk. 4 Kalaallit Kulturiat pinngortitarlu tunngavittut isumassarsiffittut aallaavigalugit, takuuk §1, stk. 3 kissaatigineqarpoq eqqumiitsuliortunit nunarsuarmiut tamanit orninneqarsinnaasumik eqqumiituliortunut suliffiliortoqassasoq.
§2 stk.1Anersaakkut eqqumiitsuliornikkullu pikialaarfik, Refugium Upernavik B-11-mi timiusiorfikumi illutaqarpoq.
Stk. 2 Illu B-11 Upernaviup Katersugaasivia-nit pigineqarpoq.
Stk. 3 B-11 Katersugaasiviup sulisuinit sissuerneqarpoq.
§3 stk. 1Anersaakkut eqqumiitsuliornikkullu pikialaarfimmut, Refugium Upernavik-mut qinnuteqaatit allakkatigut pisassapput – kalaallisut – danskisut tuluttulluunniit allallugit nassiunneqassallutillu uunga:
Imaluunniit : inussuk@greennet.gl
Stk. 2 Qinnuteqaammut ilanngunneqassapput qanoq eqqumiitsuliortarneq, eqqumiitsuliorneq suna atornerlugu, aammalu imminullu oqaluttuarineq.
Stk. 3 Qinnuteqarnissaq killeqanngilaq, qinnuteqaatit ataavartumik isummersorfigineqartassammata.
Stk. 4 Eqqumiitsuliortut qinnuteqartut akornanni katersugaasiviup siulersuisui aalajagiisassapput Katersugaasiviup pisortaata innersuussinera naapertorlugit
Stk. 5 Qinnuteqartut nunamit suminngaanneerneri tikkuaanermi apeqqutaatinneqartassanngillat, takuuk §1, stk. 4.
§4 stk. 1 Ineqarnermut akiliutit, qulliit, kiassarneq, anartarfiit eqqaaviillu Upernaviup Katersugaasivianit akilerneqartasapput.
Stk. 2 Upernaviliarnermut uternermullu angalanermut atatillugu akiliut Upernavimmiinnermilu aningaasartuutit eqqumiitsuliortumit imminermit akilerneqartassapput.
Stk. 3 Ulloqartariaqarpoq innuttaasunut tamanut ammasumik, katersugaasiviup pisortaa isumaqatigalugu aaqqissuunneqartumik, eqqumiitsuliortup ulluinnarni sulisarneranik takutitsiffiusinnaasumik.
Stk. 4 Upernavimmiit aallarnermit kingusinnerpaamik qaammatit arfinillit qaangiunneranni, eqqumiitsuliortoq suliaminik ataatsimik Upernaviup Katersugaasivianut tunniussissaaq Refugium Upernavimmiinnerminut atatillugu suliarisimasaminik. Suliaq Refugium Upernavik-mi nivinngarlugu imaluunniit allatigut saqqummersinneqassaaq.
Stk. 5 Immikkut pisoqartillugu, soorlu atuakkiortut taalliortut pillugit, katersugaasiviup siulersuisui §4, stk. 4 pillugu immikkut akuersissuteqarsinnaapput.